laion/Wikipedia-Exotic huggingface dataset:
תחנת שנקר

תחנת הרכבת הקלה שנקר היא אחת מהתחנות בקו האדום של הדנקל. מיקומה סמוך למחלף גהה, על רחוב ז'בוטינסקי, בין פתח תקווה לבני ברק. זו התחנה האחרונה לפני כניסת הרכבת למנהרה התת-קרקעית, בפורטל שנקר. הקמת התחנה החלה בשנת 2009 והיא נפתחה בדצמבר 2011 כתחנת אוטובוסים בשלב הראשון וכחלק מרכזי בנתיב תחבורה ציבורית של הרחוב. בנובמבר 2014 פורסם כי ייסגר נתיב התחבורה הציבורית שהיה באזור התחנה ובמרכז הכביש, אחד מהסיבות לסגירת הנתיב הייתה שבציר נהרגו כ-21 אנשים מתאונות דרכים, על מנת לתת מענה תחבורתי ראוי הועברו הנתיבים בחזרה לצדדי הכביש ובנוסף גם היות מיקום המסלול שלו שאמור להיות מסלול הקו האדום בפתח תקווה. בדצמבר 2018 החלו עבודות הנחת המסילות והקמת תשתיות בשבילן. בינואר 2020 פורסמו צילומי אוויר במסלול הקו בהם בין היתר תועדה התחנה והמסילות אשר מוקמות במקום. בעקבות סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023. הקו האדום - פורטל שנקר, סרטון באתר יוטיוב (אורך: 1:20) נועם דביר, גם פ"ת ור"ג: עבודות הרכבת הקלה מתרחבות, באתר ynet, 25 באוגוסט 2015 הפרויקט הגדול ביותר בישראל יוצא לדרך: השר כץ הנחה את נת"ע לפרסם מחר מכרז ענק בהיקף של מיליארדי שקלים לחפירת מנהרות הרכבת הקלה בתל אביב, (אורכב 23.03.2016 בארכיון Wayback Machine) רענן בן צור, הגיע הזמן: נסגר "ציר המוות" בפתח תקווה, באתר ynet, 12 בנובמבר 2014 מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018 מסילות בפתח תקווה. הקו האדום., סרטון באתר יוטיוב (אורך: 5:22) יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023
Come See Me

"Come See Me" (בקוריאנית: "날 보러 와요"; בעברית: "בוא תראה אותי") הוא סינגל שהוקלט על ידי להקת בנות הקיי-פופ הקוריאנית AOA. השיר יצא לאור ב-26 בנובמבר 2019, על ידי חברת התקליטים FNC אנטרטיינמנט, כסינגל הראשון מתוך המיני-אלבום השישי שלה, New Moon. השיר הגיע למקום השמיני במצעד שירי העולם הדיגיטליים. השיר נכתב על ידי האן סונג הו, קים דו הון, סאו יונג בא וג'ימין והופק על ידי קים דו הון וסאו יונג בא. לדברי Genius, השיר "הוא שיר אלקטרופופ שמשלב בתוכו פעימות עזות שמביאות תחושה כזו של אווירה חולמנית. כמו כן, נראה כי בשיר ישנה מישהי שכמהה מאוד להיות עם האהוב שלה". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6.5 מיליון השמעות. הווידאו קליפ הרשמי של השיר פורסם ב-26 בנובמבר 2019, ביום צאתו של המיני-אלבום וביום צאתו של השיר כסינגל. בתחילת הקליפ, ניתן לראות את כל אחת מבנות הלהקה הולכת במקום שונה, כמו כביש מהיר, אוהל של קרקס וכולי. בהמשך, הן מתאחדות ושרות את השיר יחד. נכון ליוני 2020, מונה הצפיות של הקליפ עומד על למעלה מ-9 מיליון צפיות. סרטון השיר "Come See Me" באתר יוטיוב האן סונג הו, קים דו הון, סאו יונג בא, ג'ימין AOA – 날 보러 와요 (Come See Me) (באנגלית), נבדק ב-2020-06-19 AOA, Billboard NEW MOON, נבדק ב-2020-06-19 AOA – ‘날 보러 와요 (Come See Me)’ MUSIC VIDEO
I Used to Know Her: The Prelude

I Used to Know Her: The Prelude הוא המיני-אלבום הראשון של הזמרת האמריקאית H.E.R.. האלבום יצא לאור ב-3 באוגוסט 2018 על ידי חברת התקליטים תקליטי RCA. מתוך האלבום סינגל. מידע על האלבום I Used to Know Her: The Prelude באתר MusicBrainz I Used to Know Her: The Prelude, Genius (באנגלית) I Used to Know Her: The Prelude, נבדק ב-2020-05-11
חדר תשמישי הקדושה

חדר תשמישי הקדושה (בלטינית: Sacristia) הוא בכנסייה חדר לשמירה על בגדי התפילה (כדוגמת גלימת הכומר הלבנה או האפוד המשמש את הכומר בזמן המיסה) וציוד כנסייתי אחר, כלי קודש (גביעים, פמוטים, נרות), ספרי קודש, לחם הקודש ותיקי הקהילה. בדרך כלל ממוקם חדר תשמישי הקדושה בתוך הכנסייה, אך בחלק מהמקרים מדובר במבנה נספח או מבנה נפרד (כמו בחלק מהמנזרים). ברוב הכנסיות הוותיקות יותר, שוכן חדר תשמישי הקדושה ליד מזבח צדדי, או יותר בדרך כלל מאחורי או בצד המזבח הראשי. בכנסיות חדשות יותר נמצא חדר תשמישי הקדושה לעיתים קרובות במקום אחר, כמו סמוך לכניסות לכנסייה. בחלק מהכנסיות יש יותר מחדר תשמישי קדושה אחד, שלכל אחד מהם יש תפקיד ספציפי. לעיתים קרובות משמשים חדרי תשמישי הקדושה הנוספים לתחזוקת הכנסייה וחפציה, כמו נרות וחומרים אחרים. חדר תשמישי הקדושה קרוי בלטינית "סקריסטיה" (Sacristia), מונח שמקורו מהמילה "קדוש" (sacer) שממנה נגזר התואר "סקריסטה" (sacrista) שמשמעו "הנזיר האחראי על הכנסייה". ממונח זה נגזר תוארו של מי שאחראי על החדר (ובפועל על הכנסייה) "סקריסטן" (אנ'). מהלטינית נגזר המונח לשפות האחרות: באנגלית sacristy בצרפתית Sacristie, בגרמנית Sakristei וכו'. לחדר זה יש לעיתים שמות אחרים, באנגלית Vestry ובגרמנית Garwehaus. התואר סקריסטן התגלגל באנגלית לתואר סקסטון (sexton) שממלא תפקיד זה בכנסיית רובע, ואחראי בנוסף לחדר לכנסייה ולאדמותיה (דומה בחלק מתפקידיו לתפקיד גבאי בבית כנסת). חדר תשמישי הקדושה הוא גם המקום בו הכומר והמשרתים בקודש מתלבשים ומתכוננים לפני הפולחן. הם ישובו לשם בתום הפולחן כדי להסיר את מלבושיהם ולסדר במקומם את כל אחד מהכלים ששימשו במהלך הפולחן. שם גם מאוחסנים כיסויי הבד של המזבח. עבורם יש ארונות בחדר תשמישי הקדושה. תפילת סקריסטיה היא תפילה הנאמרת לפני הפולחן, בדרך כלל עדיין בחדר תשמישי הקדושה. היא משמשת להכנה הרוחנית של הכומר והמשרתים בקודש. בחדרי תשמישי הקדושה יש בדרך כלל אגן כיור מיוחד, המכונה פיסקינה (אנ'), אשר הניקוז שלו נקרא בהתאם "סקרריום" (sacrarium). הניקוז זורם ישירות לאדמה כדי למנוע ממים שהיו במגע עם פריטים קדושים, כמו מי הטבילה לאחר השימוש, להגיע לביוב או לבור ספיגה. הפיסקינה משמשת לשטיפת הבדים ששימשו במהלך חגיגת המיסה ומטליות ניקוי של גביעים ששימשו במהלך האוכריסטיה. צנצנות יין הקודש, צלחת לחם הקודש, הגביע, וכלי קודש אחרים, הבדים המכסים את המזבח ולעיתים שמני הקודש מוחזקים בתוך חדר תשמישי הקדושה. רישומי הקהילה עשויים להישמר בחדר תשמישי הקדושה, והם מנוהלים על ידי פקיד הקהילה. חדרים אלו הם בדרך כלל מחוץ לתחום לציבור הרחב. בנצרות המזרחית (אנ') ממלאים את תפקיד חדר תשמישי הקדושה הדיאקוניקון (אנ') והפרותזיס (אנ'), שני חדרים או אזורים הסמוכים לשולחן הקודש (המזבח). מדיה וקבצים בנושא חדר תשמישי הקדושה בוויקישיתוף Sacristy – מתוך האנציקלופדיה הקתולית (באנגלית) חדר תשמישי הקדושה, באתר אנציקלופדיה בריטניקה (באנגלית)
יחסי יפן–פיג'י

יחסי יפן–פיג'י הם היחסים הדיפלומטיים בין יפן לבין הרפובליקה של פיג'י. שתי המדינות כוננו יחסים דיפלומטיים רשמיים באוקטובר 1970. בשנת 2019, יפן תרמה לפיג'י 2.3 מיליון דולר כדי לחזק את התשתית הפיג'יאנית נגד אסוני טבע. יפן אפשרה לצבא הפיג'יאני לעבור סדרת אימונים צבאיים ביפן. בנוסף, כוחות ההגנה של יפן הוטסו לפיג'י כדי לסייע להם לאחר אוסונות טבע אשר פקדו את האיים. בשנת 2018, שוויו של הייצוא היפני לפיג'י עמד על 10,600 מיליון ין. באותה השנה, שוויו של הייבוא היפני מפיג'י עמד על 4,500 מיליון ין. בשנת 2018 מספר התיירים היפניים אשר נפשו בפיג'י עמד על 6,247 יפנים. באותה השנה, מספר התיירים הפיג'יאנים ליפן עמד על 727 בלבד. על פי הלשכה היפנית המרכזית לסטטיסטיקה, באוקטובר 2017 התגוררו בפיג'י 492 אזרחים יפניים. יפן מיוצגת בפיג'י בדרג השגרירות באמצעות שגרירות רשמית שהיא מחזיקה בסובה, בירת המדינה. פיג'י מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי יפן–פיג'י בוויקישיתוף Japan increases military-related support to Fiji, UPI, יולי 2019 Japan-Fiji Relations, אתר משרד החוץ היפני Editorial: Time To Bring In More Of Those Japanese Travellers, fijisun, ינואר 2020 Embassy of Japan in the Republic of Fiji, אתר השגרירות EMBASSY OF THE REPUBLIC OF FIJI - JAPAN, אתר השגרירות
I Used to Know Her: Part 2

I Used to Know Her: Part 2 הוא המיני-אלבום הראשון של הזמרת האמריקאית H.E.R.. האלבום יצא לאור ב-2 בנובמבר 2018 על ידי חברת התקליטים תקליטי RCA. השיר Hard Place מתוך האלבום שוחרר כסינגל. מידע על האלבום I Used to Know Her: Part 2 באתר MusicBrainz I Used to Know Her: Part 2, Genius (באנגלית) I Used to Know Her: Part 2, נבדק ב-2020-05-11
פוטוס זהוב

פוטוס (שם מדעי: Epipremnum aureum) הוא מין צמח פורח, המשתייך למשפחת הלופיים. הצמח משמש כעציץ ביתי פופולרי. מקור הצמח הוא כנראה באחד מאיי החברה שבפולינזיה הצרפתית או באיי שלמה. הוא הופץ גם ביערות טרופיים ותת-טרופיים ברחבי העולם: כולל צפון אוסטרליה, דרום-מזרח אסיה, דרום אסיה, איי האוקיינוס השקט ואיי הודו המערבית. לצמח ריבוי שמות נפוצים הכוללים: פוטוס זהוב, צמח הכסף, קיסוס איי שלמה וגפן הטארו. הוא נקרא גם גפן השטן או קיסוס השטן מכיוון שקשה להרוג אותו, והוא נשאר ירוק גם כשנשאר בחושך. לעיתים מתייגים את הצמח בטעות כפילודנדרון. פריחת הצמח נדירה, ולעיתים מתבצעת באופן מלאכותי על ידי שימוש בהורמונים. הפוטוס הזהוב הוא צמח מטפס ירוק-עד שגדל לכ-20 מטר גובה, עם גבעולים בקוטר עד 4 סנטימטרים. הפוטוס הוא צמח מטפס שעושה שימוש בשורשי אוויר כדי להיצמד לאדמה. העלים בצמחים הצעירים הם בצורת לב, והם קטנים יותר בדרך כלל, אך יכולים לשנות את צורתם בצמחים בוגרים יותר והם גדולים יותר. צמח זה מייצר גבעולים נגררים כאשר הוא מטפס על עצים ואלה שורשים כאשר הם מגיעים לאדמה וצומחים לאורכה. העלים על גבעולים נגררים אלה גדלים עד 10 סנטימטרים אורך, והם אלה הנראים בדרך כלל בצמח זה כאשר הוא מעובד כצמח עציצים. הפרחים מיוצרים מתחל עד 23 סנטימטרים אורך. הפוטוס הזהוב מסווג למערכת בעלי פרחים, אך הוא המין המדווח היחיד מבין משפחת הלופיים שאינו מפתח פרחים. הסיבה לכך היא פגם גנטי בתפקוד הג'יברלין. הפגיעה הזו גורמת לכך שהצמח לא יהיה מסוגל לפתח GA ביואקטיביים הדרושים לפריחת הצמח. בניסוי נמצא שכאשר GA רוססו על הצמח נוצרה פריחה. הצמח הוכר כרעיל לכלבים וחתולים על ידי הארגון האמריקאי למניעת התאכזרות לבעלי חיים (ASPCA) בגלל הימצאותם של רפידים (Raphides) בלתי מסיסים בגוף הצמח. לכן יש למנוע אכילה של פוטוס זהוב על ידי בעלי חיים אלה. תסמיני אכילת פוטוס עשויים לכלול גירוי בפה, הקאות וקושי בבליעה. נוכחותו של קלציום אוקסלט עלולה לגרום לפגיעה ברמה נמוכה אף בבני אדם. תופעות העלולות להיגרם כתוצאה מצריכת פוטוס זהוב על ידי אדם הן אקזמה וכן צריבה או נפיחות בתוך הפה ובסביבתו. מגע עודף עם הצמח עלול לגרום לגירוי כללי בעור. מדיה וקבצים בנושא פוטוס זהוב בוויקישיתוף פוטוס זהוב, באתר ITIS (באנגלית) פוטוס זהוב, באתר NCBI (באנגלית) פוטוס זהוב, באתר האנציקלופדיה של החיים (באנגלית) פוטוס זהוב, באתר Tropicos (באנגלית) פוטוס זהוב, באתר GBIF (באנגלית) פוטוס זהוב, באתר The Plant List (באנגלית) פוטוס זהוב, באתר IPNI (באנגלית) Hans Wils, Gernot Kleinberger, Geert Joris, Ivy Cuijt, O4-03-03: Biochemical characterization of FTLD-TDP overexpression and knockout mouse models, Alzheimer's & Dementia 5, 2009-07, עמ' P154–P154 doi: 10.1016/j.jalz.2009.05.533 Nidhi Srivastava, Anju Meshram, Molecular and physiological role of Epipremnum aureum, International Journal of Green Pharmacy 8, 2014, עמ' 73 doi: 10.4103/0973-8258.129566
I Used to Know Her

I Used to Know Her הוא אלבום האוסף השני של הזמרת האמריקאית H.E.R.. האלבום יצא לאור ב-30 באוגוסט 2019 על ידי חברת התקליטים תקליטי RCA. מתוך האלבום יצאו ארבעה סינגלים. ב-4 באפריל 2019, הוציאה H.E.R. את הווידאו קליפ הרשמי של השיר "Hard Place". בנוסף לכך, היא הופיעה בתוכנית הטלוויזיה "לייט שואו עם סטיבן קולבר" ובטקס פרסי גראמי ה-61, שהתקיים בשנת 2019, על מנת לקדם את המיני-אלבום ושיריו. ב- 25 ביוני יצא הסינגל "Racks" בהשתתפות YBN קורדיי. הסינגל השני "21", יצא לאור ב-26 ביולי באותה השנה. מידע על האלבום I Used to Know Her באתר MusicBrainz האלבום I Used to Know Her באתר Discogs האלבום I Used to Know Her באתר ספוטיפיי האלבום I Used to Know Her באתר יוטיוב I Used to Know Her, Genius (באנגלית) H.E.R. 'Hard Place' Video: Watch, Billboard, ‏2019-04-26 Claire Shaffer,Ryan Reed, Claire Shaffer, Ryan Reed, Hear H.E.R., YBN Cordae on Sensual New Song 'Racks', Rolling Stone, ‏2019-06-26 (באנגלית) Claire Shaffer, Claire Shaffer, See H.E.R. Celebrate Her Whirlwind Year in '21' Video, Rolling Stone, ‏2019-07-26 (באנגלית) I Used to Know Her, נבדק ב-2020-05-11
גבי בארט

גבי בארט (באנגלית: Gabby Barrett; נולדה ב-5 במרץ 2000) היא זמרת-יוצרת אמריקאית. היא סיימה במקום השלישי בעונה ה-16 בתוכנית אמריקן איידול. לאחר התוכנית הוציאה את סינגל "I Hope", שהגיע למקום 16 במצעד בילבורד הוט 100. בארט היא אחת משמונה ילדים שנולדו לבלייז ופאם בארט. היא למדה בבית הספר התיכון הקתולי סרה במק'קיספורט, פנסילבניה ובהמשך עברה לבית הספר לאמנת הסייבר של פנסילבניה. היא החלה לשיר בגיל 9 ועשתה מופעים כבר בגיל 11. בשנת 2014 היא זכתה במסגרת התחרות "Kean Quest". בגיל 14 עודד אותה אביה לשיר ביחד עם מקהלה, מה שגרם לה לשיר בעיקר שירים מסוגת המוזיקה הנוצרית. לאחר שבארט השתתפה בתוכנית הטלוויזיה האמריקאת "אמריקן איידול", היא שיתפה פעולה עם כותב השירים והמפיק אלן פוסטר. השניים כתבו שלושה שירים שנכללו מיני-אלבום הראשון שלה; "Fireflies",‏ "Your Name On It" ו-"Missin' Love". ב-5 באוקטובר 2019, בארט התחתנה עם משתתף העונה שלה באיידול, קייד פוהנר. ב-18 בינואר 2021, נולד לזוג ילד. 2020: Goldmine 2024: Chapter & Verse 2018: The Fireflies EP 2020: Hall of Fame 2021: Live From The Goldmine מדיה וקבצים בנושא גבי בארט בוויקישיתוף אתר האינטרנט הרשמי של גבי בארט גבי בארט, ברשת החברתית פייסבוק גבי בארט, ברשת החברתית אקס (טוויטר) גבי בארט, ברשת החברתית אינסטגרם גבי בארט, ברשת החברתית טיקטוק גבי בארט, סרטונים בערוץ היוטיוב גבי בארט, במסד הנתונים הקולנועיים IMDb (באנגלית) גבי בארט, באתר אפל מיוזיק (באנגלית) גבי בארט, באתר ספוטיפיי גבי בארט, באתר סאונדקלאוד (באנגלית) גבי בארט, באתר Last.fm (באנגלית) גבי בארט, באתר AllMusic (באנגלית) גבי בארט, באתר MusicBrainz (באנגלית) גבי בארט, באתר דיזר גבי בארט, באתר Discogs (באנגלית) גבי בארט, באתר בילבורד (באנגלית) Who is Gabby Barrett? A closer look at Pa.'s 'American Idol' finalist, pennlive, ‏2018-05-20 (באנגלית) "Staying Busy After Idol, Gabby Barrett Drops Romantic New Single". Idol Chatter. October 18, 2018., idolchatteryd.com
I Hope

"I Hope" (בעברית: "אני מקווה") הוא סינגל שהוקלט על ידי הזמרת-יוצרת האמריקאית גבי בארט, מתוך האלבום, Goldmine. השיר יצא לאור ב-25 בינואר 2019, על ידי חברת התקליטים וורנר מוזיק נשוויל, כסינגל ראשון מתוך האלבום. ב-17 באפריל 2020, יצאה גרסת רמיקס הכוללת את הזמר צ'ארלי פות'. השיר נכתב על ידי גבי בארט, זאכרי קייל, ג׳ון ניטה והופק על ידי רוס קופרמן, זאכרי קייל. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-83 מיליון השמעות. "I Hope (Remix)" עם הזמר האמריקאי צ'ארלי פות' נחשב בעיני מבקרים רבים לאחד השירים הטובים ביותר בשנת 2020. צוות הרולינג סטון דירגו את השיתופי הפעולה הפופ הטובים ביותר לשנת 2020, באומרם כי אחרי שנה שהייתה מסומנת בעיקר על ידי בידוד, הסגר עצמי ותחושות בדידות עקב מגפת הקורונה שהחלה בתחילת שנה שעברה, "מצאנו דרכים לשתף פעולה שהביאו לנו כמה ויברציות נהדרות ומצבי רוח לגיטימיים שיעבירו אותנו דרך 2020 .... אבל הדבר הכי חשוב הוא שעל אף מגפת הקורונה והסגר המוזיקה הוכיחה שאנשים מכל מרחקי העולם יכולים למצוא שותפויות יצירתיות". השיר "I Hope (Remix)" נכלל בדירוגם ונאמר כי "...זמר הפופ צ'ארלי פות' מציע בכישרון את נקודת המבט של הבחור ברמיקס הזה". הווידאו קליפ הרשמי של השיר פורסם ב-7 בפברואר 2019, הועלה לערוץ היוטיוב של בארט. בקליפ, ניתן לראות את בארט מתיישבת על כיסא במבנה נטוש ומתחילה לבצע את השיר במהלכו מציגים קטעים שונים שלה ושל בן זוגה לאחר מכן בן זוגה מאהב בבחורה אחרת ועוזב את בארט כעבור פרק זמן אותו בחורה מתאהבת בגבר אחר ועוזבת אותו כפי שעשה לבארט. נכון למרץ 2021, מונה הצפיות של הקליפ עומד על למעלה מ-94 מיליון צפיות. ב-5 במאי 2019, ביצעה בארט על במת אמריקן איידול, את הסינגל "I Hope", בהופעת בכורה הטלוויזיונית הראשונה שלה. ב-11 בנובמבר 2020 ביצעה בארט, יחד עם צ'ארלי פות' את השיר בטקס פרסי איגוד מוזיקת הקאנטרי. מידע על הסינגל "I Hope" באתר מיוזיק בריינז סרטון השיר "I Hope" באתר יוטיוב Gabby Barrett - I Hope (באנגלית), נבדק ב-2020-06-13 Goldmine Gabby Barrett, genius, ‏2020-06-17 I Hope Remix feat. Charlie Puth, נבדק ב-2020-06-13 I Hope, נבדק ב-2020-06-13 Emily Blake,Rosalie Cabison,Tim Chan,Jon Dolan,Jon Freeman,Dewayne Gage,Samantha Hissong,Ethan Millman,Isabela Raygoza,Brittany Spanos, Emily Blake, Rosalie Cabison, Tim Chan, Jon Dolan, Year in Review: The Best Pop Collaborations of 2020, Rolling Stone, ‏2020-12-15 (באנגלית אמריקאית) Gabby Barrett - I Hope (Official Video) Gabby Barrett Performs Her New Song 'I Hope' Live on American Idol, abc(הקישור אינו פעיל) 24kGoldn & iann dior's 'Mood' No. 1 on Hot 100 for Fourth Week, Becomes Most-Streamed Song for First Time, Billboard (באנגלית) Gold & Platinum, RIAA (באנגלית אמריקאית) Canadian single certifications – Gabby Barrett – I Hope, musiccanada (באנגלית) I Hope - song, נבדק ב-2020-06-13 I Hope - Remix feat. Charlie Puth, נבדק ב-2020-06-13 Hot/Modern/AC Future Release, נבדק ב-2020-06-13 Top 40/M Future Releases, נבדק ב-2020-06-13
מרחב חסום לחלוטין

בטופולוגיה, מרחב מטרי שניתן לכסות במספר סופי של כדורים בכל גודל נתון נקרא מרחב חסום לחלוטין (totally bounded), או מרחב חסום כליל. כל מרחב חסום לחלוטין הוא כמובן חסום. ההפך נכון למשל עבור תת-קבוצות של המרחב האוקלידי   R n {\displaystyle \ \mathbb {R} ^{n}} , אבל באופן כללי ישנם מרחבים מטריים חסומים שאינם חסומים לחלוטין. כזהו למשל הוא המרחב המטרי על קבוצת המספרים הממשיים R {\displaystyle \mathbb {R} } עם המטריקה הדיסקרטית, אשר בה המרחק בין כל שתי נקודות שונות הוא 1. מרחב זה הוא בוודאי חסום, מפני שכל הנקודות במרחב (המספרים הממשיים) מוכלים בכדור פתוח ברדיוס אחד וחצי סביב המספר 0 (או סביב כל מספר ממשי אחר). אבל המרחב אינו חסום כליל, וזאת מפני שאם נבחר את רדיוס הכדורים בתור חצי, אז הדרך היחידה לכסות את המרחב היא לקחת את כל הנקודות במרחב, משום שכדור ברדיוס חצי סביב הנקודה, מכיל רק את הנקודה עצמה. בצורה פורמלית, נגדיר ϵ {\displaystyle \epsilon } -רשת כקבוצה של נקודות כך שכל נקודה במרחב נמצאת במרחק קטן מ- ϵ {\displaystyle \epsilon } מאחת מנקודות הקבוצה. מרחב מטרי הוא חסום לחלוטין אם לכל ϵ {\displaystyle \epsilon } קיימת במרחב ϵ {\displaystyle \epsilon } -רשת סופית. אפיון אחר: מרחב מטרי הוא חסום לחלוטין אם ורק אם לכל סדרה אין סופית של איברים במרחב יש תת-סדרה שהיא סדרת קושי. כל מרחב מטרי חסום לחלוטין הוא מרחב מנייה שנייה. מרחב מטרי הוא קומפקטי אם ורק אם הוא שלם וחסום לחלוטין. Totally Bounded Metric Space is Second-Countable - ProofWiki, proofwiki.org
ליאון אוגוסטין לרמיט

ליאון אוגוסטין לרמיט (בצרפתית: Léon Augustin Lhermitte;‏ 31 ביולי 1844, פיקרדי – 28 ביולי 1925, פריז) היה צייר צרפתי, חבר באקדמיה לאמנויות היפות. הוא היה אביו של ז'אק ז'אן לרמיט. ליאון אוגוסטין לרמיט נולד למשפחת מורה. כאשר אביו ראה את כישרון של בנו לציור הוא תמך בפיתוחו ושלח אותו לבית הספר בפריז. בהמשך הוא למד בבית הספר הלאומי הגבוה לאמנויות היפות. את ההצלחה הראשונה של הצייר הייתה בשנת 1864 כאשר הוא הציג את יצירותו בתערוכה בפריז. בהמשך הוא קיבל מספר פרסים לרבות גרן-פרי בתערוכה עולמית בשנת 1889. בשנת 1884 הוא התקבל ללגיון הכבוד. עבודות של לרמיט מתאפיינות בייצוג חיי יום יום של פשוטי העם. בתחילת הקריירה הוא צייר בעיקר בצבעי שמן. בהמשך הוא העדיף פסטל, תצריב וגם ציורי פחם. לרמיט הכין ציורים דקורטיביים לבנייני אוניברסיטת פריז. עבודות של לרמיט מוצגות במוזיאון ד'אורסה, מוזיאון פילדלפיה לאמנות, מוזיאון ואן גוך, המוזיאון הלאומי לאמנות מערבית ומוזיאונים נוספים. תהלוכה בפלומונה, 1879 אוספי דגנים, 1887 נמל גרנוויל קלוד ברנר עם תלמידיו מדיה וקבצים בנושא ליאון אוגוסטין לרמיט בוויקישיתוף קורות חיים
כה יקר ללבי

כה יקר ללבי (באנגלית: So Dear to My Heart, נקרא בארץ בהפצתו המקורית קרוב לליבי) הוא סרט ילדים אמריקאי עם קטעי הנפשה תוצרת אולפני ההנפשה של וולט דיסני משנת 1948 עם בובי דריסקול וברל אייבס בתפקידים הראשיים. זה סרטו הראשון של אייבס ששר בו מספר שירים ומלווה עצמו בגיטרה. שירו "Lavender Blue" היה מועמד לפרס אוסקר לשיר המקורי הטוב ביותר. ב-1949 הוענק לבובי דריסקול פרס אוסקר לשחקן הצעיר על משחקו בסרט זה ובסרט החלון. התסריט מבוסס על ספר הילדים "Midnight and Jeremiah" של סטרלינג נורת' (אנ') מ-1943. ג'רמיה קינקייד (בובי דריסקול) גר עם סבתו "גרני" קינקייד (באולה בונדי) בחווה בכפר קטן באינדיאנה, 1903. הוא חובב סוסים ומתרגש כאשר מגיעה לכפר רכבת וממנה יורד סוס המרוצים המפורסם Dan Patch (אנ'). הסוס מורד מהרכבת על מנת שהנפח המקומי "הדוד" היירם (ברל אייבס) שולף מפרסתו מסמר עקום. ג'רמיה חולם להיות רוכב סוסים. בדיר נולדים תאומים, כבש לבן ושחור. הכבשה דוחה את השחור וג'רמיה מאמץ אותו וקורא לו דני על שם סוס המרוצים. הוא מבלה אתו הרבה ביחד עם שכנתו וחברתו טילדי (לואנה פאטרן).. דני הוא כבש שובב וגורם נזקים גדולים בכפר ובעיקר בחווה. הסבתא רוצה למכור אותו אבל רחמיה נכמרים על ג'רמיה. הדוד היירם מתקן את הנזקים וגם מעודד את ג'רמיה להשתתף ביריד החקלאים המחוזי. ג'רמיה מהסס אבל כאן מופיע בהנפשה, הינשוף החכם ומעודד אותו בדוגמאות מההיסטוריה כמו דוד שגבר על גוליית וברוס מלך סקוטלנד שגבר על האנגלים. כדי לממן את ההשתתפות בתחרות עובד ג'רמיה בעבודות שליחויות ומביא חלות דבש לחנות המקומית. הסבתא שהתנגדה להשתתפות בתחרות מסכימה לכך לבסוף. אנשי העיירה נפרדים מג'רמיה ודני שעולים לרכבת. בתחרות לא זוכה ג'רמיה במקום ראשון כי הכבש שלו שחור וגם אין לו אילן יוחסין אבל השופט הראשי (הארי קארי) מתרשם מהטיפול שהעניק ג'רמיה לדני ומעניק לו פרס מיוחד. כל אנשי העיירה מקבלים בהתלהבות את ג'רמיה ודני ברדתם מהרכבת. אתר האינטרנט הרשמי של כה יקר ללבי (באנגלית) "כה יקר ללבי", במסד הנתונים הקולנועיים IMDb (באנגלית) "כה יקר ללבי", באתר AllMovie (באנגלית) "כה יקר ללבי", באתר Rotten Tomatoes (באנגלית) "כה יקר ללבי", במסד הנתונים הקולנועיים KinoPoisk (ברוסית) כה יקר ללבי, באתר TCM ברל אייבס שר "Lavender Green" בסרט, באתר יוטיוב השיר "כה יקר ללבי" בתחילת הסרט, באתר יוטיוב https://issuu.com/doronlachman/docs/___________________________________/1
אובציה

אובציה (ברוסית: Овация) הוא פרס מוזיקלי לאומי רוסי בתחום המוזיקה הפופולרית, נוסד כאנלוג לפרסי מוזיקה זרה - "פרס גראמי" האמריקאי ו"פרסי המוזיקה הבריטית". הטקס הראשון התקיים בשנת 1992. מאז 1995 הפרס זוכה בתואר "פרס המוזיקה הרוסית הלאומית", והוא מכסה את כל הז'אנרים, כולל מוזיקה קלאסית, מוזיקה עממית, מוזיקת רוק ופופ, ג'אז ותיאטרון מוזיקלי. הצגת הפרס התקיימה ב־12 בספטמבר 1991 באולם הקונצרטים המרכזי של המדינה "רוסיה" שנמצא במלון על אותו השם. בתחילה הוצע לקבוע את הזוכים על ידי הקהל: כל אחד מהם יכול לרכוש כרטיס מיוחד, למלא אותו ולשלוח אותו למארגנים. עם זאת, שיטה זו סייעה בזיהוי הזוכים רק בטקס הראשון בשנת 1992. בכל האובציות שלאחר מכן נקבעו הזוכים על ידי הצבעת מושבעים סגורה - על ידי הוועדה האקדמית הגבוהה, הכוללת אנשי עסקים, עיתונאים ונציגי תרבות. לזוכים הוענקו פסלונים - מיניאטורות פיסוליות על דוכן עשוי אבן יקרה, ומשכפלות שתי כפיים מחיאות כפיים בצבע זהב. לבקשת משרד התרבות של הפדרציה הרוסית בשנת 1995, הפרס נרשם בממשלת רוסיה וקיבל מעמד של "פרס המוזיקה הרוסי הלאומי". הפרס נערך בכמה עשרות מועמדויות, בהן "סולן השנה", "מלחין השנה", "אלבום הקונצרט הטוב ביותר", "הבכורה הקולית הטובה ביותר של השנה" וכן הלאה. הוענקו גם פרסים מיוחדים - "אגדה חיה", "לתרומה מיוחדת להתפתחות התרבות הרוסית". הטקס החגיגי נערך מדי שנה (למעט 1993, 2003-2007) באולם הקונצרטים המרכזי של המדינה "רוסיה" או בארמון הקרמלין הממלכתי. במהלך השנים, כ-400 דמויות מובילות באמנות מוזיקלית הפכו לבעלי הפסלון. להקת Na-Na והמפיק בארי אליבסוב קבעו שיא בכך שזכו בפרס 12 פעמים. בנוסף קיבלה הלהקה Na-Na את פרס אובציה בקטוריה "הלהקה הטובה של העשור", ובארי אליבסוב בקטגוריה "המפיק הטוב ביותר של העשור". לאלה פוגצ'ובה יש 6 פסלונים ב־6 קטגוריות: "סולנית פופ" (1992), "אגדת חיה" (1994), "במאי-מפיק" (1995), "להיט השנה" (1997), "זמרת העשור" (2001), "הלהיט המוצלח של העשור" (2001). להקת אגאתה כריסטי היא להקת הרוק היחידה שקיבלה 4 פסלוני אובציה. מדיה וקבצים בנושא אובציה בוויקישיתוף אתר האינטרנט הרשמי של אובציה (ברוסית) Р. И. А. Новости, Национальная Российская премия "Овация". Справка, РИА Новости, ‏20111030T0930 (ברוסית) Журнал БОСС, Овации и поздравления, Журнал БОСС, ‏2019-04-01 (ב־)
כביש 4622

כביש 4622, הקרוי דרך יצחק רבין בתוואי שעובר בפתח תקווה, דרך לוי אשכול בתוואי העובר בקריית אונו ורחוב העצמאות בתוואי העובר באור יהודה הוא כביש מקומי בבקעת אונו אשר מתחיל בצומת סביון ומסתיים בצומת משה דיין, שם הוא נפגש עם כביש 481. הכביש משמש כציר תנועה מרכזי ביישובי האזור, בהם גם גני תקווה, סביון וגבעת שמואל. הכביש מחבר בין צירי רוחב כמו כביש 461, כביש 471 וכביש 481. ביוני 1997 פורסם כי חלק מהכביש שיתחבר למחלף אונו בכביש מכבית העתידי הוסט כ-30 מטר על מנת לחברו למחלף. לימים הכביש יהיה חלק מכביש 4622. ביוני 2016 נפתחה לתנועה דרך התקווה אשר מחברת את הכביש לשכונת פסגת אונו בקריית אונו וכן לגני תקווה וגת רימון. בינואר 2019 פורסם כי בדרך לוי אשכול בקריית אונו יהרסו 15 בניינים המתפקדים כשיכון ובמקומם יוקמו כ-9 מגדלים עם שדרה מסחרית במסגרת פרויקט פינוי בינוי בעיר. הדבר צפוי להשפיע על הרחוב בכך שיוקם בו חזית מסחרית אשר תוכל לשפר את תדמית הרחוב והאזור. בספטמבר 2019 בוצעו עבודות שדרוג בתוואי הכביש העובר בפתח תקווה, בין היתר שודרגו מערכות הביוב והתשתיות ונסלל אספלט חדש. בכל תוואי הכביש צפוי להיבנות נתיב תחבורה ציבורית כחלק מפרויקט מהיר לעיר אשר מטרתו היא להקים כמעט 300 קילומטרים של נתיבי תחבורה ציבורית באזור גוש דן וב-17 ערים באזור. על פי התכנון הקמת כל מכלול הנתיבים תסתיים תוך בסוף 2021. במאי 2020 אכן החלו העבודות להקמת נתיב התחבורה הציבורית במסגרת פרויקט מהיר לעיר, העבודות יחלו במקטע בסמוך למחלף אונו. מלבד הנתיב יסלל גם שביל אופניים, יחודשו המדרכות ויותקנו תחנות אוטובוס חדשות. באפריל 2022 פורסם כי יוקם גשר מעל דרך רבין שיחבר את נווה עוז לפסגת הדר. כביש 40 נתיבים מהירים בגוש דן מע"צ מתחילה בעבודות כביש מכבית, באתר גלובס, 9 ביוני 1997 נפתח כביש חדש: דרך התקווה – רפאל איתן, באתר אונו News, ‏15 במאי 2016 ynet, חצי קילומטר של פינוי-בינוי יוצא לדרך, באתר ynet, 23 בינואר 2019 עבודות ברחוב יצחק רבין, באתר עיריית פתח תקווה, ‏4 בספטמבר 2019 אסף זגריזק, עוד 298 ק"מ של נתיבים לאוטובוסים בלבד: כך תיראה מפת הנת"צים של גוש דן, באתר ynet, 23 בפברואר 2017 פתח תקווה מתחילה בעבודות פרויקט "מהיר לעיר" בדרך רבין, באתר רשויותהפורטל הישראלי לרשויות המקומיות, ‏27 במאי 2020 אייל יצחקי, דרך רבין וגיסין: שני גשרים חדשים להולכי רגל ייבנו בפתח תקוה, באתר SchokenGroup, ‏4 במרץ 2022